พอดีว่า2-3วันที่แล้ว มีเลือดสีดำไหลมาจากช่องคลอดกลัวว่าจะท้อง มีเพศสัมพัมธ์ครั้งล่าสุดก่อนเลือดจะออกก็เมื่ออาทิตย์ที่แล้วมีอาการเวียนหัว คล้ายจะอาเจียนทุกครั้งที่ประจำเดือนจะมาส่วนใหญ่เพราะกินยาคุมฉุกเฉินมาประมาน3-4เดือนแล้ว กินตลอด เพราะไม่ได้ใช้วิธีอื่นป้องกันจึงอยากทราบว่า เป็นเลือดล้างหน้าเด็ก หรือจะเป็นโรคอะไรรึป่าว
สวัสดีค่ะ การมีเลือดผิดปกติไหลออกจากช่องคลอดดังกล่าว อาจเกิดจาก1. ผลข้างเคียงของการทานยาคุมฉุกเฉินซึ่งจะมีผลทำให้มีเลือดออกกะปริดกะปรอย รวมถึงอาการเวียนหัว ปวดหัว คลื่นไส้ อาเจียน เป็นต้น ยาคุมฉุกเฉินนั้นควรใช้ในกรณีที่จำเป็นฉุกเฉินจริงๆ เท่านั้น ไม่ควรนำมาใช่ต่อเนื่องเพื่อการคุมกำเนิดอย่างที่ทำอยู่ เพราะจะทำให้เกิดผลข้างเคียงดังกล่าว อีกทั้งยังทำให้รังไข่ทำงานผิดปกติ นอกจากนี้ประสิทธิภาพของยาคุมฉุกเฉินนั้นถือว่าน้อยกว่าวิธีอื่นๆ มาก เช่น ยาฝังคุมกำเนิด ยาฉีดคุมกำเนิด ยาเม็ดคุมกำเนิดแบบแผง หรือแม้แต่ถุงยางอนามัย (ที่ใช้ได้อย่างถูกต้อง) ก็ยังมีประสิทธิภาพสูงกว่าดังนั้นหากมีเพศสัมพันธ์บ่อยๆ ควรเปลี่ยนมาใช้วิธีคุมกำเนิดดังกล่าว เพื่อไม่ให้เกิดผลข้างเคียงต่างๆ ค่ะ2. เป็นเลือดที่ออกจากการมีความผิดปกติของมดลูกและรังไข่ เช่น มีติ่งเนื้อในโพรงมดลูก เยื่อบุโพรงมดลูกหนาตัว เนื้องอกมดลูก มะเร็งปากมดลูก มะเร็งรังไข่ เป็นต้น3. เป็นเลือดผิดปกติจากการตั้งครรภ์ เช่น แท้งคุกคาม4. มีโรคทางกายอื่นๆ เช่น เกร็ดเลือดต่ำ ไทรอยด์ฮอร์โมนต่ำ ไทรอยด์ฮอร์โมนเป็นพิษ หรือใช้ยาบางชนิดอยู่ เป็นต้นสำหรับเลือดล้างหน้าเด็กจะเกิดขึ้นหลังไข่ถูกปฏิสนธิประมาณ 6-12 วัน โดยจะมีอาการอยู่ประมาณ 1-2 วัน ปริมาณเลือดจะมีเพียงเล็กน้อยและออกสีแดงจางๆ